Legal Document

Category: 30

Text:
9. ΑΠΟΦΑΣΗ ΥΠΟΥΡΓΩΝ ΕΘΝΙΚΗΣ ΟΙΚΟΝΟΜΙΑΣ ΠΡΟΕΔΡΙΑΣ ΤΗΣ  ΚΥΒΕΡΝΗΣΗΣ Αριθ. ΔΚ. 11982 της 16/16 Μαΐου 1983 (ΦΕΚ Β΄ 254) Συγχώνευση Οργανικών Μονάδων Συγχώνευση Οργανικών Μονάδων Άρθρ.1.-1.Οι ακόλουθες οργανικές μονάδες της πρώην Γενικής Δ/νσης Ευρωπαϊκών Υποθέσεων του Υπουργείου Εθνικής Οικονομίας: α)Δ/νση Α΄ Γεωργικών Θεμάτων. β)Δ/νση Β΄ Γεωργικών Θεμάτων. γ)Δ/νση Εξωτερικών Σχέσεων και Κοινότητας Άνθρακος και Χάλυβος. δ)Δ/νση Εσωτερικής Αγοράς. ε)Δ/νση Βιομηχανικών Θεμάτων και Κοινότητος Ατομικής Ενεργείας. στ)Δ/νση Κοινωνικών Θεμάτων. ζ)Δ/νση Οικονομικών Θεμάτων. η)Γραφείο Δημοσίων Σχέσεων, όπως οριοθετούνται από τα άρθρ. 1 έως 8 και 10 του Π.Δ. 1147/80 "περί αναδιαρθρώσεως των υπαγομένων εις την Γενικήν Δ/νσιν Κοινοτικών Υποθέσεων του Υπουργείου Συντονισμού, Υπηρεσιών κλπ.", συγχωνεύονται σε μία επιτελική οργανική μονάδα με την ονομασία "Διεύθυνση Κοινοτικών Υποθέσεων". Αρμοδιότητες Άρθρ.2.-Η Διεύθυνση Κοινοτικών Υποθέσεων ασκεί τις ακόλουθες αρμοδιότητες: Το συντονισμό του έργου των Υπηρεσιών του Υπουργείου Εθνικής Οικονομίας ή των Υπηρεσιών άλλων Υπουργείων που ασχολούνται με θέματα οικονομικής πολιτικής που ανακύπτουν από την προσχώρηση της χώρας μας στις Ευρωπαϊκές Κοινότητες, καθώς και την επεξεργασία και διαμόρφωση των ελληνικών θέσεων σε θέματα αρμοδιότητας του Υπουργείου Εθνικής Οικονομίας. Την έγκαιρη και ανάλογα με το εξεταζόμενο θέμα κινητοποίηση στελεχών και επιστημονικού δυναμικού του Υπουργείου Εθνικής Οικονομίας για την αντιμετώπιση προβλημάτων οικονομικής πολιτικής που ανακύπτουν από την προσχώρηση της Ελλάδος στις Ευρωπαϊκές Κοινότητες και ανάγονται κυρίως σε θέματα: Γενικής Οικονομικής Πολιτικής (δημοσιονομικά, νομισματικά, τραπεζικά). Εμπορικής Πολιτικής-Εσωτερικής Αγοράς (θέματα Επιτροπής Άρθρ. 113 Συνθήκης Ρώμης, κρατικές αγορές, πολυεθνικές Εταιρείες κλπ.) Βιομηχανικής Πολιτικής. Κοινωνικής Πολιτικής (απασχόληση, μισθοί, εισοδήματα κλπ.). Κοινοτικών πόρων (Ευρωπαϊκό Κοινοτικό Ταμείο. Ευρωπαϊκό Γεωργικό Ταμείο Προσανατολισμού και Εγγυήσεων, Ευρωπαϊκό Περιφερειακό Ταμείο, Ευρωπαϊκή Τράπεζα Επενδύσεων, NIC Ι, NIC II, Ολοκληρωμένα Μεσογειακά Προγράμματα). Εξωτερικών Οικονομικών Σχέσεων της Ευρωπαϊκής Κοινότητας καθώς και κάθε άλλο θέμα που έχει σχέση με τις πιο πάνω δραστηριότητες. Στελέχωση Άρθρ.3.-Η Δ/νση Κοινοτικών Υποθέσεων στελεχώνεται με μόνιμους υπαλλήλους Κλάδων ΑΤ ή υπαλλήλους με σύμβαση εργασίας του Υπουργείου Εθνικής Οικονομίας ή αποσπασμένους από άλλες υπηρεσίες του Δημόσιου Τομέα. Θέση Προϊσταμένου – Αναπλήρωση Άρθρ.4.-1.Στη Δ/νση Κοινοτικών Υποθέσεων προΐσταται μόνιμος υπάλληλος 2ου-3ου βαθμού Κλάδου ΑΤαρχαιότερος των ομοιοβάθμων του στη Δ/νση-ή υπάλληλος με σύμβαση εργασίας του Υπουργείου Εθνικής Οικονομίας ή αποσπασμένος υπάλληλος από άλλες υπηρεσίες του Δημόσιου Τομέα. 2.Τον Προϊστάμενο της Δ/νσης, εφόσον λείπει, απουσιάζει ή κωλύεται, αναπληρώνει ο ανώτερος στο βαθμό και σε περίπτωση ομοιόβαθμων, ο αρχαιότερος μόνιμος υπάλληλος που υπηρετεί στη Δ/νση ή ο οριζόμενος από τον Υπουργό υπάλληλος με σύμβαση εργασίας ή υπάλληλος αποσπασμένος από το Δημόσιο Τομέα. Μετακίνηση Προσωπικού Άρθρ.5.-Το προσωπικό του Κλάδου ΑΤ5 των συγχωνευομένων Δ/νσεων της πρώην Γενικής Δ/νσης Ευρωπαϊκών Υποθέσεων του Υπουργείου Εθνικής Οικονομίας, δύναται να μετακινείται σε οργανικές μονάδες του Υπουργείου Εθνικής Οικονομίας.